**ACTA DE LA SESSIÓ EXTRAORDINÀRIA CELEBRADA PER L’AJUNTAMENT PLE EN DATA 9 DE NOVEMBRE DE 2016**

**Identificació de la sessió**

Caràcter: Extraordinari

Data: 9 de novembre de 2016

Lloc: Sala d’Actes de l’Ajuntament de Fontcoberta

Hora. Les 20’00h.

**Assistents:**

Alcalde: Sr. Joan Estarriola i Vilardell

Regidors:

- - Sr. Xavier Cros verdaguer

 - Sr. Joaquim Costabella Pla

- Sra. Mª Neus Campmany Queralt

* Sra. Pilar Busquets Barceló
* Sr. Lluís Freixa Macià
* Sr. Albert Vergés Capellera
* Sr. Francesc Molina Jiménez
* Sra. Meritxell Cervera Esteve

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar els assumptes inclosos a l’ordre del dia .

 **1.- PROPOSTA DE MODIFICACIÓ D’ORDENANCES FISCALS MUNICIPALS I 23**

El Reial Decret 2/2004, de 5 de març, pel que s’aprova el text refós de la Llei reguladora de les Hisendes Locals, estableix en els seus articles 15 a 19 el procediment per a l’aprovació i modificació de les Ordenances Fiscals reguladores dels tributs locals.

Pren la paraula el Sr. Alcalde i explica la proposta de modificació i actualització de les ordenances fiscals pel proper exercici 2017.

 **ORDENANÇA FISCAL NÚM. 1 REGULADORA DE L’IMPOST S0BRE BÉNS IMMOBLES**

Article 10.- Bonificacions.

Punt 6.- Tindran dret a una bonificació del 25% en el cas de família nombrosa quan l’immoble sigui l’habitatge habitual de tots els membres i els ingressos totals siguin inferiors a 30.000,- euros.

Punt 7.- Tindran dret a una bonificació del 50% quan els ingressos totals familiars siguin inferiors o iguals a una vegada i mitja el salari mínim interprofessional.

**ORDENANÇA FISCAL NÚM 5 REGULADORA DE LES TAXES PER A LA REALITZACIÓ D’ACTIVITATS JURÍDICO-ADMINISTRATIVES DE COMPETÈNCIA LOCAL.**

**Tramitació d’autoritzacions, llicències, comunicacions d’activitats**

1/ INFORME EN MATÈRIA DE PREVENCIO D’INCENDIS (totes les activitats)

* No inclosa als annexes de la Llei 3/2010:

Control previ: informe tècnic municipal

Control inicial: acte de control EAC, o municipal :

Activitats industrials . . . . . . . . . . . . . . 300,00 €

Activitats no industrials (farmàcia, turisme rural etc.) . . . . . . . . 100,00 €

Punt 4.- EXPEDICIÓ DE DOCUMENTS

Tramitació expedient de matrimoni 50,00 €

**ORDENANÇA FISCAL NÚM. 10 REGULADORA DE LA TAXA PER A LA UTILITZACIÓ PRIVATIVA O L’APROFITAMENT ESPECIAL DEL DOMINI PÚBLIC LOCAL.**

Art. 6.8

Canviar l’anunciat del mercat de segona mà per “Altres fires o mercats”

Altres fires o mercats . . . . . . . . . . . . . . . . . . . . . . . . . . . . . . . . . . . . 5,00 € parada/dia

**ORDENANÇA FISCAL NÚM. 12 TAXA PEL SUBMINISTRAMENT D’AIGUA**

Quantia en supòsits de fuita:

En els supòsits de fuites d’aigua, degudament acreditades com un fet fortuït no atribuïble a negligència de l’abonat que s’haurà d’acreditar per mitjà dels documents justificatius per l’instal·lador homologat, sense perjudici que aquesta pugui ésser verificada per aquest Ajuntament si ho considera necessari, es procedirà a la baixa del rebut emès en el període en el que s’ha produït la fuita i el càlcul del nou rebut es realitzarà segons es descriu:

* Es prendrà com a nou volum de m3 consumits el que resulti de fer la mitjana aritmètica pel mateix període de consum dels dos darrers anys.

**ORDENANÇA FISCAL NÚM. 13 GENERAL DEL PREUS PÚBLICS MUNICIPALS**

Després de l’entrada de la llei de transparència 15/2014 de 16 de setembre , de racionalització del sector públic i altres mesures de reforma administrativa, els art. 24 i 44 de la Llei d’Hisendes Locals i el principi d’igualtat i progressivitat regulat en els art. 14 i 31 de la Constitució, es proposa reordenar els preus públics municipals a fi de suprimir el criteri de la residència/empadronament contrari al principi d’igualtat.

**PREU PÚBLIC PEL LLOGUER DE LES ANTIGUES ESCOLES DE FONTCOBERTA I VILAVENUT.**

Per entitats registrades a l’Ajuntament de Fontcoberta . . . . . . . gratuït

Entitats de caire social sense ànim de lucre . . . . . . . . . . . . . . . gratuït

Per utilitzar la barbacoa i local/dia . . . . . . . . . . . . .. . . . . 100,00 €

Fiança pel lloguer dels locals/ un dia . . . . . . . . . . . . 180,00 €

Calefacció (opcional)/un dia al local de

L’escola vella de Fontcoberta . . . . . . . . . . . . . . . . 30,00 €

**MATERIAL AJUNTAMENT**

Sempre prèvia sol·licitud a l’Ajuntament

Per taules de fusta grans/unitat/dia . . . . . . . . . . . . . . . 2,00 €

Per taules de plàstic/unitat/dia . . . . . . . . . . . . . . . . . . . . . . . . . 5,00 €

Par cadira de fusta de fusta/dia . . . . . . . . . . . . . . . . . . . . . . . . . 0,25 €

**CAN JAN DE LA FARRÈS**

Entitats de caire social sense ànim de lucre . . . . . . . . . . . . . gratuït

Cerimònia casament civil . . . . . . . . . . . . . . . . . . . . . . . . .. .150,00 €

Per reunions diverses . . . . . . . . . . . . . . . . . . . . . . . . . . .. 200,00 €

Fiança . . . . . . . . . . . . . . . . . . . . . . . . . . . . . . . . . . . . . . . . . 180,00 €

**QUOTES I ENTRADES A LA PISCINA MUNICIPAL**

 2.- Quotes d’abonament d’usuaris membres d’una unitat familiar:

Fins a 5 anys . . . . . . . . . . . . . . . . . . . . . . . 0,00 €

\* Menors de 12 anys 1. . . . . . . . . . . . . . . . 28,00 €

 2. . . . . . . . . . . . . . . . .54,00 €

 3 . . . . . . . . . . . . . . . .78,00 €

 4 . . . . . . . . . . . . . . . 100,00 €

 A partir de la 4ª persona menor 24,00€/persona menor

\* Majors de 12 anys 1 . . . . . . . . . . . . . . . .. 35,00 €

 2. . . . . . . . . . . . . . . . . 68,00 €

 3 . . . . . . . . . . . . . . . . 99,00 €

 4 . . . . . . . . . . . . . . . . 132,00 €

Pensionistes . . . . . . . . . . . . . . . . . . . . . . . . . . . . . . . . . . . . . . . . gratuït

 A partir de la 4ª persona 32,00€/persona

**5.- Preu entrades a taquilla:**

Fins a cinc anys .. . . . . . . . . . . . . . . . . . . . . . . . . . . . . . . . . . . 0,00 €

Pensionistes . . . . . . . . . . . . . . . . . . . . . . . . . . . . . . 3,00 €

Tram horari de les 17 a les 20h tarda . . . . . . . . . . . . . . . . 4,00 €

 Entitats que organitzin activitats d’interès municipal,

prèvia autorització per l’Ajuntament( per persona/dia) . . . . .. . . . . . 2,00 €

Casals d’estiu organitzats o coorganitzats per

L’Ajuntament de Fontcoberta . . . . . . . . . . . . . . . . . . . . . . . . . . . . . . 0,00 €

**PAVELLÓ MUNICIPAL**

**Preu públic per utilització de les pistes del pavelló**

Quota mínima fins 500 persones 800,00 €

Més de 500 persones 1,00 € més per persona

Pista per entitats esportives locals no federades 20,00 €/hora

**ORDENANÇA FISCAL NÚM. 16 REGULADORA DE L’APLICACIÓ DE FEMS I PURINS**

Article 12.- Quantia de les infraccions

1. Infraccions lleus, de 100,00 € a 300,51€
2. Infraccions greus, de 150,00 € 3005,06 €
3. Infraccions molt greus de 200,00 € a 6.010,12 €

**ORDENANÇA FISCAL NÚM. 18 REGULADORA DELS LOCALS DE PÚBLICA CONCURRÈNCIA ON S’EXERCEIX LA PROSTITUCIÓ.**

Atesa la baixa de la llicència de l’activitat específica per la prestació de serveis de naturalesa sexual, per tancament de l’únic local del municipi, on s’exercia, es proposa donar de baixa la corresponent ordenança fiscal.

**ORDENANÇA FISCAL NÚM. 20 REGULADORA DE LA TAXA DERIVADA DE LA PRESTACIÓDEL SERVEI MUNICIPAL DE LA LLAR D’INFANTS.**

Article 5.- Quota tributària

1. La quota tributària consistirà en una quantitat fixa mensual per alumne, segons les següents tarifes:

 Matrícula 150,00 €

Quota mensual servei Llar d’Infants empadronats 170,00 €

Quota de reserva, en cas de quedar vacants 60,00 €

Quota mensual hora extra 30,00 €

Quota esporàdica hora extra 3,75 €

Les famílies que tenen germans al mateix centre gaudiran d’una deducció del 10%/mes per cadascun i una reducció del 25% de la matrícula per cadascú.

Les famílies amb renda inferior a una vegada i mitja el salari mínim interprofessional gaudiran d’una reducció del 25% de la matrícula i un 10% de la quota per mes.

Aquestes reduccions han d’ésser autoritzades prèviament per l’Ajuntament de Fontcoberta.

Seguidament el Sr. Alcalde explica al Ple que l’ordenança de fems i purins es passarà integra a tots els propietaris de finques rústiques i ramaders del municipi, perquè la tinguin en compte a l’hora d’aplicar purins als camps.

Continua el Sr. Alcalde i exposa al Ple que s’ha rebut a última hora la proposta de modificació de tarifes del servei municipal d’aigua potable de Fontcoberta pel proper 2017.

S’ha estudiat la proposta i atès que no hi ha variacions significatives de les despeses generades pel servei respecte el curs actual i preveient la mateixa tendència de consum pel proper any, es proposa la regularització de les tarifes del servei mantenint els preus dels blocs invariables i augmentant únicament la quota fixa de servei.

Així doncs el Sr. Alcalde proposa al Ple l’aprovació de la modificació de les ordenances municipals per l’exercici 2017.

Pren la paraula el regidor Sr. Lluís Freixa i diu:

Des de el nostre grup veiem que potser va sent hora de fer una lectura global de les ordenances del nostre municipi i fer una actualització d’aquestes. El nostre municipi amb els últims 10 anys ha tingut una evolució que requereixen aquesta actualització tant per el canvi que esta vivint aquest, com per la evolució que viu la societat en general.

Anem fent canvis perquè la llei ens empeny i moltes vegades aquest canvis es fan a corre cuita. Com a observadors de la nostra comunitat hem de ser pro-actius i liderar aquestes ordenances i no que sigui la llei qui ens les faci canviar.

Toca com hem dit abans fer una lectura global de les ordenances i actualitzar-les, el nostre grup es posa com a deures de fer-ho i el ple de l’any vinent portar-vos les modificacions per incloure aquestes millores.

Les ordenances Fiscal i preus públics han de fer-se un replanteig en el camí que evoluciona la societat, les noves formes d’entendre la societat així com els canvis donats per aquesta crisis que estem patint.

El nostre vot es en blanc.

Pren la paraula la regidora Sra. Pilar Busquets i pregunta al Sr. Freixa què vol dir, ja que és el que s’ha fet des de l’equip de govern mirar les totes i actualitzar les.

El Sr. Alcalde pren la paraula i diu que no s’han modificat ordenances per la Llei sinó que les necessitats del municipi fan crear ordenances i regular-les. El Sr. Alcalde posa exemples. No te cap sentit fer una ordenança d’oci nocturn si no tens ni discoteques ni bars musicals. Si mai n’hi ha haurem de crear una ordenança i regular ho. El mateix ens ha passat amb el mercat setmanal, ha estat necessari regular-ho.

Així com treure del cartipàs d’ordenances la reguladors dels locals de pública concurrència on s’exerceix la prostitució. Actualment no té cap sentit aquesta ordenança.

I convida al grup de l’oposició de cares a les ordenances de 2018 a assentar-se tots i modificar el que calgui.

El regidor Sr. Lluís Freixa diu que sí i que ells també faran els deures.

Es sotmet la proposta a votació i s’aprova per 5 vots a favor i 4 en blanc.

**2.- PROPOSTA D’APROVACIÓ DE LA 1ª MODIFICACIÓ DE CREDIT AL PRESSUPOST DE 2016.**

Seguidament s’explica la modificació de crèdit proposada.

Atès que determinades despeses no poden demorar-se fins a l’exercici següent i sent insuficient el crèdit pressupostari, resulta procedent tramitar l’expedient núm. 1/2016 de modificació de crèdits, amb subjecció a les disposicions vigents, que s’ha de finançar d’acord amb alguna de les possibilitats previstes a l’article 177 del Reial decret legislatiu 2/2004 que aprova el text refós de la Llei reguladora de les hisendes locals.

D’acord amb l’art. 177 de la Llei d’Hisendes Locals la modificació de crèdit es podrà realitzar mitjançant transferències de crèdit d’algunes partides del pressupost que no tinguin despeses compromeses ni pertorbin el respectiu servei.

D’acord amb l’informe favorable de la Intervenció i iniciats els tràmits per a modificar diverses partides del pressupost de despeses, es proposa al Ple l’adopció del següent acord:

1r.- Aprovar provisionalment la proposta de modificació dels crèdits del pressupost de despeses 2016 mitjançant transferències de diverses partides del pressupost, d’acord amb el document adjunt, per un import total de 16.477,48 euros.

2n.- Exposar-lo al públic durant el termini de quinze dies a comptar des de l’endemà de la publicació del corresponent edicte en el Butlletí Oficial de la Província, per tal que les persones interessades puguin examinar-lo i si s’escau presentar les oportunes reclamacions.

3r.- En cas de no presentar-se cap reclamació durant el període d’exposició pública, aquest acord es considerarà aprovat definitivament i es procedirà a la seva publicació, resumida per capítols, tot això de conformitat amb el que disposa l’article 182 del Reial decret legislatiu 2/2004, de 5 de març, pel qual s’aprova el Text Refós de la Llei Reguladora de les Hisendes Locals, i l’Article 35 i següents del Decret 500/90, de 20 d’abril, que la desenvolupa.

|  |  |  |
| --- | --- | --- |
| **Partides que sobrarà crèdit** |  |  |
|   |  |  |
| **Programa** | **Econòmica** | **Descripció** | **Import** |  |  |
| 920 | 14301 | Serveis extraordinaris |  1.166,30 €  |  |  |
| 920 | 22400 | Assegurança vehicles Ajuntament |  66,07 €  |  |  |
| 312 | 21200 | Manteniment dispensari municipal |  300,00 €  |  |  |
| 920 | 22200 | Telèfon (Can Jan, Dispensari, Ajuntament) |  300,00 €  |  |  |
| 943 | 22203 | Localret/Cilma/ACM/MAT quotes anuals |  379,64 €  |  |  |
| 920 | 22401 | Assegurances edificis municipals |  237,16 €  |  |  |
| 920 | 22402 | Assegurança responsabilitat civil |  61,53 €  |  |  |
| 920 | 22604 | Jurídics, contenciosos |  2.000,00 €  |  |  |
| 231 | 22699 | Regidoria de Benestar Social |  1.100,00 €  |  |  |
| 330 | 22699 | Regidoria de Joventut |  500,00 €  |  |  |
| 340 | 48000 | Transferències Regidoria d'Esports |  1.000,00 €  |  |  |
| 440 | 48000 | Consorci de transport |  305,88 €  |  |  |
| 491 | 22799 | Manteniment pàgina web |  1.612,80 €  |  |  |
| 920 | 22799 | Prevenció de riscos laborals |  262,89 €  |  |  |
| 920 | 21201 | Manteniment edifici Ajuntament |  2.800,00 €  |  |  |
| 321 | 21201 | Manteniment escoles velles Fontcoberta |  900,00 €  |  |  |
| 231 | 48001 | Festa a la vellesa  |  335,21 €  |  |  |
| 920 | 50000 | Fons de contingència |  3.150,00 €  |  |  |
| Total |  **16.477,48 €**  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Partides que faltarà crèdit** |  |
|  |  |
| **Programa** | **Econòmica** | **Descripció** | **Import** |  |
| 920 | 21000 | Compra de material, conservació... |  5.928,09 €  |  |
| 340 | 21200 | Manteniment i funcionament de la piscina |  4.900,19 €  |  |
| 342 | 21207 | Manteniment pavelló i despatxos |  272,40 €  |  |
| 920 | 21400 | Manteniment vehicles ajuntament |  232,25 €  |  |
| 1531 | 22100 | Subministres magatzem brigada |  530,20 €  |  |
| 171 | 22699 | Jardineria Coiet |  220,38 €  |  |
| 170 | 22699 | Despeses de jardineria |  1.135,60 €  |  |
| 920 | 22001 | Publicacions vàries mensuals |  109,87 €  |  |
| 920 | 22699 | Despeses diverses |  1.000,00 €  |  |
| 342 | 22701 | Retribució socorristes piscina |  753,13 €  |  |
| 333 | 22798 | Revisions (parallamps i ascensors) |  24,97 €  |  |
| 920 | 24000 | Butlletí municipal |  1.054,80 €  |  |
| 231 | 48006 | Empresa personal gent gran |  615,60 €  |  |
|   |   |  |
| Total |  **16.777,48 €**  |  |
|  |  |  |  |  |  |

Es sotmet la proposta a votació i s’aprova per 5 vots a favor i 4 en blanc.

I no havent-hi més assumptes a tractar, el Sr. Alcalde dóna per acabada la sessió a les vint-i-una hores.En dono fe.

Vist i Plau

L’Alcalde La Secretària

Joan Estarriola Vilardell Maria Grau Pagès